Kaakeleissa. Tarkemmin ottaen 60-70 luvuilla laattalaasteissa on käytetty asbestia. Mm. Valke S:n ja Pukkilan laasteissa olis tällöin asbestia.
Tasoitteissa. Betoniseinissä käytettiin 1960-1974 Vetonit-tasoitetta, joka sisälsi asbestia.
Vinyylilaatoissa. Vinyylilaatassa asbesti on yleensä varsin harmitonta, koska se on sidottu hartsilla. Poistetut vinyylilaatat pitää kuitenkin hävittää ongelmajätteen tavoin.
Kylpyhuoneen lattiassa. Vuosina 1954-1974 kylpyhuoneisiin tehtiin muovimassalattioita, joissa oli mukana asbestia.
Palonsuojalevyissä. 1970-luvulla palonsuojalevyjen valmistuksessa käytettiin asbestia. Palonsuojalevyjä käytettiin mm. sähkötaulujen takana, saunan kiukaan päällä ja ympärillä.
Ilmanvaihtokanavissa. Yleisin asbestia sisältävä ilmanvaihtokanava on valkoinen sementtiputki ja näiden käyttö on lopetettu 1970-luvulla.
Ulkokaton kattolevyissä. Kattolevyjen valmistuksessa on käytetty asbestia monien valmistajien toimesta. Kattolevyjen valmistamisen lisäksi niiden kiinnittämisessä on saatettu käyttää bitumiliimaa, joka sisältää asbestia.